Vannak egyéb, felmerülő költségek, amiket meg kell fizetni egy adósságrendező hitel felvételekor?
Az adósságrendező hitel igénylésekor, pozitív hitelbírálat esetén folyósítási díjat kell fizetni, ezen kívül elő- és végtörlesztési, szerződésmódosítási és számlavezetési díj fordulhat elő adott esetekben. Ha egyéb szolgáltatásokat is kérünk a hitelhez, azoknak is lehet díja; ilyen például a hitelfedezeti biztosítás. Ezeket a díjakat azonban el is lehet kerülni, amennyiben olyan akciós hitelt igénylünk, aminél ezek egy részét, vagy egészét elengedik.